CEYE วิ่งแรง 7% ลุ้นครึ่งหลังปี 65 สดใส รับธุรกิจโฆษณา-ออนไลน์โปรดักชั่นหนุน
CEYE วิ่งแรงเกือบ 7% ราคาแตะ 5.60 บ. ลุ้นครึ่งหลังปี 65 เติบโตดีกว่าครึ่งปีแรก รับธุรกิจโฆษณา-ออนไลน์โปรดักชั่นหนุน โบรกคาดกำไรปี 65 โต 90% แตะ 54 ลบ. แนะนำ “ซื้อ” วางราคาเป้าหมาย 7.12 บ.
CEYE วิ่งแรงเกือบ 7% ราคาแตะ 5.60 บ. ลุ้นครึ่งหลังปี 65 สดใส รับธุรกิจโฆษณา-ออนไลน์โปรดักชั่นหนุน โบรกคาดกำไรปี 65 โต 90%
26 ก.ย. 2565

ผู้สื่อข่าวรายงานว่า วันนี้ (26 ก.ย.65) ราคาหุ้น บริษัท ตาชำนิ จำกัด (มหาชน) หรือ CEYE อยู่ที่ระดับ 5.60 บาท บวก 0.35 บาท หรือ 6.67% สูงสุดที่ระดับ 5.60 บาท ต่ำสุดที่ระดับ 5.25 บาท ด้วยมูลค่าการซื้อขาย 28.15 ล้านบาท

โดยบล.โกลเบล็ก ระบุในบทวิเคราะห์ว่า ทิศทางการดำเนินงานในช่วงครึ่งแรกปี 65 มีแนวโน้มดีกว่าครึ่งแรกปี 65 จากความต้องการด้านครีเอทีฟและโปรดักชั่นโฆษณาที่มีแนวโน้มสดใสและฟื้นตัวโดดเด่นเมื่อเทียบกับปีที่แล้วที่มีช่วงล็อกดาวน์บางส่วน และฐานลูกค้าจากธุรกิจที่หลากหลายทั้งกลุ่มธุรกิจอาหารและเครื่องดื่ม รถยนต์ การเงิน และสินค้าอุปโภคบริโภค ท าให้รายได้มีโอกาสเติบโตเมื่อเทียบจากไตรมาสก่อน โดยคาดจะเห็นการเติบโตเมื่อเทียบจากปีก่อน จากช่วงที่มีการล็อกดาวน์บางส่วนอย่างมีนัยสำคัญ และไม่มีค่าใช้จ่ายพิเศษเช่นที่เกิดขึ้นในไตรมาส 2/65
ส่วนในปี 65 คาดว่าเม็ดเงินลงทุนโฆษณามีแนวโน้มฟื้นตัวเพื่อผลิตสื่อโฆษณาในการเข้าถึงผู้บริโภค ฝ่ายวิจัยยังคงประมาณการรายได้จากการให้บริการในปี 65 ตามเดิมที่ราว 362 ล้านบาท เพิ่มขึ้น 36% เมื่อเทียบจากปีก่อน ด้วยสมมติฐานอัตรากไรขั้นต้นเดิมที่ 29.2% แต่ปรับค่าใช้จ่ายขายและบริหารเพิ่มขึ้นจากประมาณการเดิม 16% เพื่อสะท้อนถึงค่าใช้จ่ายพิเศษที่เกิดขึ้น ส่งผลให้ประมาณการกำไรใหม่ปี 65 ลดลง 7% เหลือ 54 ล้านบาท ซึ่งยังเพิ่มขึ้น 90% เมื่อเทียบจากปีก่อน  ซึ่งคิดเป็นอัตราการเติบโตเฉลี่ย (CAGR) ระหว่างปี 2562-2565 เท่ากับ 12% ต่อปี
สำหรับปี 66 ฝ่ายวิจัยประมาณการรายได้และกำไรสุทธิ 398 ล้านบาทและ 64 ล้านบาทซึ่งเติบโต 10% และ 19% ตามลำดับ ซึ่งมีปัจจัยสนับสนุนการเติบโตของธุรกิจโฆษณาและแผนขยายงานออนไลน์โปรดักชั่นในต่างประเทศมากขึ้นจากเดิมที่ให้บริการเพียงภาพนิ่งเป็นหลัก แนะนำ “ซื้อ” หุ้น CEYE ปรับใช้ราคาเหมาะสมปี 2566 เท่ากับ 7.12 บาท
 